Φασόλια πιάζ με φρέσκο κρεμμυδάκι και αντζούγιες
Αυτή η δροσερή, γλυκο-ξινο-πικάντικη σαλάτα είναι από την Πόλη. Είναι τόσο πλούσια που σερβίρεται και ως ένα ωραιότατο, χορταστικότατο σαλατογεύμα.
400 γρ. φασόλια λευκά, μικρά,  μουλιασμένα αποβραδίς, 1 μάτσο άνηθος, ψιλοκομμένος     , 1/2 μάτσο μαϊντανός, ψιλοκομμένος, 3 πιπεριές κέρατο, σε ψιλά καρέ, 2 τρυφερά αγγουράκια μικρά,  με τη φλούδα, σε μικρούς κύβους, 1 μάτσο φρέσκα κρεμμυδάκια, ψιλοκομμένα , 15 ντοματίνια, κομμένα στα τέσσερα,  90 ml ξίδι από κόκκινο κρασί  , 180 ml ελαιόλαδο, αλάτι, φρεσκοτριμμένο πιπέρι , 12 φιλέτα αντζούγιας, διατηρημένα  σε λάδι, καλά στραγγισμένα
Βάζουμε τα φασόλια σε κατσαρόλα με νερό τόσο που να τα σκεπάζει άνετα και τα βράζουμε σε μέτρια φωτιά για περίπου 1 ώρα, μέχρι να μαλακώσουν. Στο τέλος, ρίχνουμε 1 κουτ. σούπας αλάτι, ανακατεύουμε και αποσύρουμε από τη φωτιά. Τα στραγγίζουμε, τα αδειάζουμε σε βαθύ σκεύος και, όπως είναι ζεστά, τα περιχύνουμε με το ελαιόλαδο και το ξίδι. Καλύπτουμε με μεμβράνη και αφήνουμε σε θερμοκρασία δωματίου να κρυώσουν.  Έτσι θα νοστιμίσουν σε βάθος.Αδειάζουμε τα φασόλια σε βαθιά σαλατιέρα, προσθέτουμε όλα τα υλικά, ανακατεύουμε καλά και στολίζουμε με τα φιλέτα αντζούγιας. 